ΠΡΟΤΥΠΟ ΣΧΕΔΙΟ ΕΓΓΡΑΦΩΝ ΔΙΑΓΩΝΙΣΜΟΥ ΔΗΜΟΣΙΑΣ ΣΥΜΒΑΣΗΣ ΥΠΗΡΕΣΙΩΝ ΜΕ ΣΥΝΟΠΤΙΚΗ ΔΙΑΔΙΚΑΣΙΑ ΜΕ ΒΑΣΗ ΤΟ ΑΡΘΡΟ 90(1)(γ) ΤΟΥ Ν.73(Ι)/2016 ΚΑΙ ΚΡΙΤΗΡΙΟ ΑΝΑΘΕΣΗΣ ΤΗΝ ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ ΒΑΣΕΙ ΤΙΜΗΣ

**<Αναθέτουσα Αρχή>**

**<Τίτλος διαγωνισμού>**

**Ε/Α: <εκτιμώμενη αξία αριθμητικώς>**

**Αριθμός Διαγωνισμού: <Αριθμός διαγωνισμού>**

**Η Σύμβαση συγχρηματοδοτείται από το <Διαρθρωτικό Ταμείο Ε.Ε. ή άλλο Ταμείο> κατά ..% <ποσοστό χρηματοδότησης αριθμητικώς> και από εθνικούς πόρους κατά ..% <ποσοστό χρηματοδότησης αριθμητικώς>**

**<Τόπος>, <Ημερ/νία αποστολής>**

**Πίνακας Περιεχομένων**

[ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ 4](#_Toc131760956)

[1. ΕΙΣΑΓΩΓΗ 4](#_Toc131760957)

[2. ΣΤΟΙΧΕΙΑ ΔΙΑΓΩΝΙΣΜΟΥ 4](#_Toc131760958)

[3. ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 6](#_Toc131760959)

[3.1 Αντικείμενο 6](#_Toc131760960)

[3.1.1. Συγκεκριμένες Δραστηριότητες 6](#_Toc131760965)

[3.1.2. Παραδοτέα 8](#_Toc131760966)

[3.1.3. Απαιτήσεις Υποβολής Εκθέσεων 10](#_Toc131760967)

[3.2 Τόπος Εκτέλεσης του Αντικειμένου της Σύμβασης 11](#_Toc131760968)

[4. Στελέχωση Ομάδας Εργου 12](#_Toc131760969)

[5. ΙΣΧΥΣ ΠΡΟΣΦΟΡΩΝ 14](#_Toc131760970)

[6. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ 14](#_Toc131760971)

[6.1 Χρόνος και Τόπος Υποβολής 14](#_Toc131760972)

[6.2 Τρόπος Σύνταξης 14](#_Toc131760973)

[6.3 Περιεχόμενα Προσφοράς 14](#_Toc131760974)

[7. ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 15](#_Toc131760975)

[7.1 Αποσφράγιση Προσφορών 15](#_Toc131760976)

[7.2 Αξιολόγηση Προσφορών 15](#_Toc131760977)

[8. ΟΛΟΚΛΗΡΩΣΗ ΔΙΑΓΩΝΙΣΜΟΥ 15](#_Toc131760978)

[8.1 Ανάθεση Σύμβασης 15](#_Toc131760979)

[8.2 Γνωστοποίηση Αποτελεσμάτων Διαγωνισμού 16](#_Toc131760980)

[8.3 Ακύρωση διαγωνισμού 16](#_Toc131760981)

[8.4 Κατάρτιση και Υπογραφή Συμφωνίας 16](#_Toc131760982)

[ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ 18](#_Toc131760983)

[ΑΡΘΡΟ 2: ΑΝΤΙΚΕΙΜΕΝΟ 18](#_Toc131760984)

[ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 18](#_Toc131760985)

[ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ 19](#_Toc131760986)

[ΑΡΘΡΟ 5: ΕΚΧΩΡΗΣΗ 19](#_Toc131760987)

[ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ 19](#_Toc131760988)

[ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ 19](#_Toc131760989)

[ΑΡΘΡΟ 8: ΚΥΡΙΟΤΗΤΑ 19](#_Toc131760990)

[ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ 20](#_Toc131760991)

[ΑΡΘΡΟ 10: ΤΡΟΠΟΣ ΠΛΗΡΩΜΗΣ 20](#_Toc131760992)

[ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ 22](#_Toc131760993)

[ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ 23](#_Toc131760994)

[ΑΡΘΡΟ 13: ΕΓΓΥΗΣΕΙΣ 24](#_Toc131760995)

[ΑΡΘΡΟ 14: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ 24](#_Toc131760996)

[ΑΡΘΡΟ 15: ΕΦΑΡΜΟΣΤΕΟ ΔΙΚΑΙΟ 25](#_Toc131760997)

[ΑΡΘΡΟ 16: ΤΡΟΠΟΠΟΙΗΣΕΙΣ 25](#_Toc131760998)

ΠΡΟΣΑΡΤΗΜΑ: ΥΠΟΔΕΙΓΜΑΤΑ ΕΝΤΥΠΩΝ

# ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ

# ΕΙΣΑΓΩΓΗ

Η **<Αναθέτουσα Αρχή>** διενεργεί διαγωνισμό με συνοπτική διαδικασία και με κριτήριο ανάθεσης την πλέον συμφέρουσα από οικονομική άποψη προσφορά βάσει τιμής, για την αγορά υπηρεσιών για Διενέργεια Μελέτης Βιωσιμότητας (Φάση 1) και Μελέτη Οικονομικής Ανταποδοτικότητας (Value for Money Analysis) (Φάση 2) για το έργο………………. **<τίτλος διαγωνισμού>**.

Συγκεκριμένα, σύμφωνα με τον Περί της Δημοσιονομικής Ευθύνης και Δημοσιονομικού Πλαισίου Νόμο και τις Κατευθυντήριες Γραμμές του Υπουργού Οικονομικών, θα πρέπει να ετοιμάζεται Μελέτη Βιωσιμότητας για τα οικονομικά σημαντικά έργα (έργα αξίας 15 εκατ. Ευρώ και άνω), προκειμένου να προσδιοριστεί η προτιμώμενη επιλογή έργου με βάση τη μεθοδολογία που περιγράφεται στο Εγχειρίδιο για την Προ-επιλογή και Αξιολόγηση των Δημόσιων Επενδυτικών Έργων. Πρόσθετα, ο Νόμος προνοεί για την περίπτωση που ένα έργο έχει σημανθεί ως δυνητικό έργο Σύμπραξης Δημόσιου Ιδιωτικού Τομέα (ΣΔΙΤ), να πραγματοποιηθεί επιπρόσθετα από τη μελέτη βιωσιμότητας, μια Μελέτη Οικονομικής Ανταποδοτικότητας (Value for Money Analysis) για να καθοριστεί ο ενδεδειγμένος τρόπος προσφοροδότησης με βάση τη μεθοδολογία που περιγράφεται στο μέρος IV του Εγχειριδίου.

Ο Περί της Δημοσιονομικής Ευθύνης και Δημοσιονομικού Πλαισίου Νόμος που τέθηκε σε ισχύ το Φεβρουάριο του 2014 περιλαμβάνει το Μέρος XI (Άρθρα 82-89) το οποίο προβλέπει την προεπιλογή, την αξιολόγηση, την επιλογή, την εφαρμογή και την παρακολούθηση των δημόσιων επενδυτικών σχεδίων και περιγράφει τα βασικά στάδια αυτής της διαδικασίας. Παράλληλα ο Νόμος περιλαμβάνει σχετικές πρόνοιες και για τα έργα ΣΔΙΤ. Επιπρόσθετα, η Γενική Διεύθυνση Ανάπτυξης (ΓΔ Ανάπτυξης), σε συνεργασία με την Παγκόσμια Τράπεζα (και με χρηματοδότηση από την Υπηρεσία Στήριξης Διαρθρωτικών Αλλαγών της Ευρωπαϊκής Επιτροπής) έχει ετοιμάσει ένα Εγχειρίδιο για την Προ-επιλογή και Αξιολόγηση των Δημόσιων Επενδυτικών Έργων της Κυπριακής Κυβέρνησης το οποίο βρίσκεται αναρτημένο στην ιστοσελίδα της ΓΔ Ανάπτυξης[[1]](#footnote-1), στο ομώνυμο μέρος του θεματικού καταλόγου κάτω από την ενότητα «Ανάπτυξη / Αξιολόγηση Δημοσίων Επενδύσεων» και επισυνάπτεται ως Παράρτημα 1 στο παρόν Έγγραφο. Το εν λόγω Εγχειρίδιο αναπτύσσει τη μεθοδολογία, τα κριτήρια και τα πρότυπα που πρέπει να χρησιμοποιηθούν και θα πρέπει να ακολουθηθούν για την αξιολόγηση όλων των έργων διασφαλίζοντας έτσι τη συνέπεια και την τυποποίηση της διαδικασίας προεπιλογής, αξιολόγησης και επιλογής επενδυτικών έργων του Δημόσιου Τομέα.

# ΣΤΟΙΧΕΙΑ ΔΙΑΓΩΝΙΣΜΟΥ

| **Παρ.** | **Σ Τ Ο Ι Χ Ε Ι Ο** | |
| --- | --- | --- |
| **2.1** | **Αριθμός Διαγωνισμού** | **<αριθμός Διαγωνισμού>** |
| **2.2** | **Εκτιμώμενη Αξία** | **Σύνολο Εκτιμώμενης Αξίας: <ποσό ολογράφως (ποσό αριθμητικά)>** ευρώ μη συμπεριλαμβανομένου του Φ.Π.Α.  **Φάση 1: <ποσό ολογράφως (ποσό αριθμητικά)>** ευρώ μη συμπεριλαμβανομένου του Φ.Π.Α.  **Φάση 2: <ποσό ολογράφως (ποσό αριθμητικά)>** ευρώ μη συμπεριλαμβανομένου του Φ.Π.Α. (Δικαίωμα Προαίρεσης) |
| **2.3** | **Χρηματοδότηση** | **<συμπληρώνεται κατά περίπτωση>**  Να αναφέρεται ρητά εάν πρόκειται για συγχρηματοδοτούμενο έργο από ταμεία της ΕΕ |
| **2.4** | **Διαδικασία διαγωνισμού** | Συνοπτική διαδικασία βάσει του άρθρου 90(1)(γ) του Ν.73(Ι)/2016 (ή του άρθρου 103 του Ν.140(Ι)/2016 για Αναθέτοντες Φορείς που είναι Κεντρικές Κυβερνητικές Αρχές) |
| **2.5** | **Κριτήριο Ανάθεσης** | Η πλέον συμφέρουσα από οικονομική άποψη προσφορά βάσει τιμής |
| **2.6** | **Αρμόδιος Λειτουργός** | **<Ονοματεπώνυμο αρμοδίου>**  **<τηλέφωνο επικοινωνίας>**  **<αριθμός τηλεομοιότυπου>**  **<ηλεκτρονική διεύθυνση>** |
| **2.7** | **Διάρκεια ισχύος Προσφορών** | **2 (δυο) μήνες από την ημερομηνία υποβολής των προσφορών** |
| **2.8** | **Γλώσσα σύνταξης Προσφοράς** | Ελληνική |
| **2.9** | **Νόμισμα Προσφοράς** | Ευρώ |
| **2.10** | **Τόπος υποβολής Προσφορών** | Κιβώτιο Προσφορών **<**Αναθέτουσας Αρχής**>**  **<Ταχυδρομική Διεύθυνση>** |
| **2.11** | **Προθεσμία υποβολής Προσφορών** | Έως **<ημερομηνία>** και ώρα **<XX:XX>**  Σημ: Δεν δύναται να είναι μικρότερη των 7 ημερών από την ημερομηνία αποστολής της Πρόσκλησης. |
| **2.12** | **Διάρκεια εκτέλεσης της Σύμβασης** | **Σύνολο:**  **<αριθμός μηνών>** από την ημερομηνία έναρξης της υλοποίησης του Αντικειμένου της Σύμβασης  **Φάση 1:**  **<αριθμός μηνών>** από την ημερομηνία έναρξης της υλοποίησης του Αντικειμένου της Σύμβασης  **Φάση 2:**  **<αριθμός μηνών>** από την ημερομηνία της σχετικής έγκρισης της Αναθέτουσας Αρχής για διενέργεια της εν λόγω Φάσης 2. |

# ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

## Αντικείμενο

Αντικείμενο της Σύμβασης αποτελεί η ετοιμασία Μελέτης Βιωσιμότητας και Έκθεσης Αξιολόγησης Έργου, τα οποία θα παρέχουν (α) στην Αναθέτουσα Αρχή στοιχεία και πληροφορίες για την βιωσιμότητα του Έργου και (β) στους υπεύθυνους λειτουργούς του Υπουργείου Οικονομικών και της ΓΔ Ανάπτυξης επαρκείς πληροφορίες προς ετοιμασία των ανάλογων συστάσεων προς τον Υπουργό Οικονομικών για την αποδοχή, τροποποίηση ή απόρριψη της προτεινόμενης επιλογής έργου για χρηματοδότηση και υλοποίηση.

Σε δεύτερη φάση, και μόνο στην περίπτωση που το έργο έχει σημανθεί ως δυνητικό έργο ΣΔΙΤ και νοουμένου ότι έχει δοθεί σχετική έγκριση από την Αναθέτουσα Αρχή, θα πραγματοποιηθεί μια Μελέτη Οικονομικής Ανταποδοτικότητας (Value for Money Analysis) η οποία θα εξετάσει υπαλλακτικές επιλογές προσφοροδότησης του έργου και οπωσδήποτε τις επιλογές εκτέλεσης του έργου με χρηματοδότηση από τον Κρατικό Προϋπολογισμό και μέσω της Σύμπραξης Δημόσιου και Ιδιωτικού Τομέα (ΣΔΙΤ).

Ο συγκεκριμένος στόχος της σύμβασης είναι να επιβεβαιώσει ή όχι την οικονομική βιωσιμότητα του προτεινόμενου έργου ως λύση του προσδιορισμένου προβλήματος και σε περίπτωση που το έργο κριθεί μη βιώσιμο, να υποβάλει σχετικές προτάσεις για εναλλακτικές λύσεις. Στη συνέχεια, για έργα που έχουν σημανθεί ως δυνητικά έργα ΣΔΙΤ και σε περίπτωση που δοθεί σχετική έγκριση από την Αναθέτουσα Αρχή, η Μελέτη Oικονομικής Aνταποδοτικότητας (Value for Money Analysis) θα υποδείξει τον ενδεδειγμένο τρόπο προσφοροδότησης (αυτό με την μεγαλύτερη ανταποδοτικότητα).



### Συγκεκριμένες Δραστηριότητες

* + - 1. **Φάση 1: Προετοιμασία Μελέτης Βιωσιμότητας και Έκθεσης Αξιολόγησης Έργου για λήψη αποφάσεων.**

Οι Εμπειρογνώμονες θα καθορίσουν τη σκοπιμότητα του έργου, αναλύοντας τις εναλλακτικές τεχνικές λύσεις, λαμβάνοντας υπόψη τα οικονομικά και χρηματοοικονομικά, θεσμικά και διαχειριστικά, περιβαλλοντικά και κοινωνικοπολιτιστικά, κανονιστικά και επιχειρησιακά πρότυπα και πρακτικές.

Η ανάλυση αυτή περιγράφεται στο Μέρος ΙΙΙ, τμήμα 3 του Εγχειριδίου και για την υποβολή της θα ακολουθηθεί το Πρότυπο για την Έκθεση Αξιολόγησης Έργου στο Παράρτημα 6 του Εγχειριδίου.

Η Μελέτη Βιωσιμότητας θα πρέπει να έχει την πιο κάτω δομή:

1. Καθορισμός του πλαισίου του έργου
2. Ορισμός των στόχων και του πεδίου εφαρμογής του Έργου

Καθορισμός του προβλήματος και της λογικής παρέμβασης, της στρατηγικής συνάφειας, των στόχων του έργου και του πεδίου εφαρμογής του έργου.

1. Προσδιορισμός και επιλογή εναλλακτικών λύσεων για την αξιολόγηση

Ετοιμασία καταλόγου εναλλακτικών λύσεων και των διαφορών τους.

1. Εκτίμηση της ζήτησης για τις Υπηρεσίες του Έργου και των Εναλλακτικών συνοψίζοντας τις προβλέψεις της ζήτησης.
2. Οικονομική ανάλυση
3. Προσδιορισμός σχετικού και υλικού Οφέλους και Κόστους.
4. Ποσοτικοποίηση Οικονομικού Οφέλους και Κόστους.
5. Υπολογισμός της Καθαρής Παρούσας Αξίας (ΚΠΑ) για εναλλακτικές λύσεις έργου, του οικονομικού συντελεστή απόδοσης (ΟΕΣΑ)και του Λόγου Οφέλους-Κόστους (ΛΟΚ).
6. Ανάλυση των κινδύνων και ετοιμασία πλάνου για τη διαχείριση τους.

Εάν δεν είναι εφικτό να εκτιμηθούν καθόλου τα οφέλη του έργου, πρέπει να χρησιμοποιηθεί σύμφωνα με το εγχειρίδιο (τμήμα 3.2) η ανάλυση κόστους-αποτελεσματικότητας, η οποία να καταλήγει σε μια εισήγηση βασισμένη σε ανάλυση πολλαπλών κριτηρίων.

1. Συμπλήρωση Ολοκληρωμένης Αξιολόγησης Έργου
2. Αξιολόγηση της προσιτότητας και της αειφορίας μέσω:

* χρηματοοικονομικής ανάλυσης
* ανάλυσης ετήσιων χρηματοροών
* θεσμική / διαχειριστική ικανότητα
* περιβαλλοντική και κοινωνική βιωσιμότητα.

1. Συνοπτικά πορίσματα και συστάσεις σχετικά με το προτιμώμενο έργο

Για κάθε εναλλακτική λύση έργου συνοψίζονται τα βασικά στοιχεία της αξιολόγησης. Να ετοιμαστεί σύσταση για την προτιμώμενη επιλογή έργου.

Οι πιο πάνω ενέργειες/αναλύσεις αποτελούν μια αναγκαία αλλά μη εξαντλητική διαδικασία. Οι εμπειρογνώμονες καλούνται να χρησιμοποιήσουν την επαγγελματική κρίση και την εμπειρία τους για να μελετήσουν και αναλύσουν όλους τους σχετικούς παράγοντες και να τους φέρουν στην προσοχή της κυβέρνησης.

Οι εμπειρογνώμονες θα αξιολογήσουν τη βιωσιμότητα του προτεινόμενου έργου με βάση τη μεθοδολογία που περιγράφεται πιο πάνω και λεπτομερώς στο Μέρος ΙΙΙ, τμήμα 3 του Εγχειριδίου.

Για την παρουσίαση της Μελέτης Βιωσιμότητας και προς διευκόλυνση της λήψης αποφάσεων από μέρους των υπευθύνων, πρέπει επίσης να καταρτιστεί Έκθεση Αξιολόγησης Έργου στην βάση του Προτύπου που παρουσιάζεται στο παράρτημα 6 του εγχειριδίου.

|  |
| --- |
| **ΣΗΜΕΙΩΣΗ**  Η αναφορά στη δομή της Μελέτης Βιωσιμότητας είναι ενδεικτική. Η λεπτομερής περιγραφή της δομής καθώς και της ακριβής μεθοδολογίας που πρέπει να ακολουθηθεί βρίσκεται στο Εγχειρίδιο για την Προ-επιλογή και Αξιολόγηση των Δημοσίων Επενδυτικών Έργων. |

* + - 1. **Φάση 2: Μεθοδολογία για την αξιολόγηση του σκεπτικού για ΣΔΙΤ**

Η δεύτερη φάση θα αναληφθεί εάν και μόνο εάν το έργο έχει σημανθεί ως δυνητικό έργο ΣΔΙΤ και εάν και μόνο εάν υποδειχθεί αναλόγως από την Αναθέτουσα Αρχή. (Δικαίωμα Προαίρεσης)

Η ανάλυση στη Φάση 2 θα πρέπει να εξετάσει το σκεπτικό για την σήμανση ενός έργου ως ΣΔΙΤ. Αυτό γίνεται για τα έργα εκείνα που έχουν δυνατότητες για ΣΔΙΤ. Τα έργα αυτά, για τα οποία αξιολογείται η λογική για ΣΔΙΤ ως ισχυρή, θα προχωρήσουν στην αξιολόγηση της οικονομικής ανταποδοτικότητας (value for money) που περιγράφεται στο μέρος IV του Εγχειριδίου.

Η Μελέτη Οικονομικής Ανταποδοτικότητας θα πρέπει να έχει την πιο κάτω δομή:

1. **Ποσοτική Αξιολόγηση**
2. Αξιολόγηση κόστους και εσόδων

Οι δαπάνες και τα έσοδα του έργου θα πρέπει να ληφθούν από την μελέτη βιωσιμότητας της 1ης Φάσης. Στόχος είναι ο υπολογισμός της Συγκριτικής Κοστολόγησης Δημοσίου Έργου (Public Sector Comparator). Η Συγκριτική Κοστολόγηση Δημοσίου Έργου διενεργεί μια σύγκριση της καθαρής παρούσας αξίας του έργου ΣΔΙΤ με την καθαρή παρούσα αξία του έργου εάν αυτό υλοποιηθεί στο πλαίσιο μιας παραδοσιακής δημόσιας σύμβασης χωρίς την ιδιωτική χρηματοδότηση, σύγκριση που συμπεριλαμβάνει όλο το κόστος και τα έσοδα τα οποία έχουν προσδιοριστεί στην χρηματοοικονομική ανάλυση.

1. Αξιολόγηση και κατανομή των κινδύνων

Κύριος στόχος της αξιολόγησης κινδύνου έγκειται στο να υποδειχθεί η πιο ενδεδειγμένη κατανομή του κινδύνου μεταξύ του δημοσίου και των ιδιωτών που συμμετέχουν στην ΣΔΙΤ. Στην κατανομή των κινδύνων θα πρέπει να εξεταστεί προσεκτικά η ικανότητα του κάθε μέρους να διαχειριστεί κάθε κίνδυνο, περιλαμβανομένης της ικανότητάς του να αντιμετωπίσει τις οικονομικές συνέπειες. Ένας δεύτερος στόχος πρέπει να είναι ο εντοπισμός των κύριων δημοσιονομικών κινδύνων και των πολιτικών κινδύνων για την κυβέρνηση. Σε περίπτωση που δεν είναι δυνατή η ποσοτικοποίηση των δημοσιονομικών και πολιτικών κινδύνων, θα πρέπει να αναληφθεί μια ποιοτική αξιολόγηση αυτών των κινδύνων. Στην συνέχεια, έχοντας αναγνωρίσει και ποσοτικοποιήσει τους κινδύνους θα πρέπει να επανυπολογιστεί η καθαρή παρούσα αξία της ΣΔΙΤ και να υποδειχθούν οι κίνδυνοι που δεν μπορούν να ποσοτικοποιηθούν και η εκτίμηση για την συνεισφορά τους στην πιθανή επιτυχία/αποτυχία του έργου.

1. **Ποιοτική αξιολόγηση**
2. Αξιολόγηση των πιθανών καθοδηγητών (drivers) όπως περιγράφονται στο Μέρος 3 του Εγχειριδίου
3. Αξιολόγηση των ερωτήσεων ελέγχου (screening questions) όπως περιγράφονται στο Μέρος 3 του Εγχειριδίου
4. **Απόφαση / Εισήγηση για την οικονομική ανταποδοτικότητα**

Η αξιολόγηση των πιθανών καθοδηγητών και οι απαντήσεις στις ερωτήσεις ελέγχου πρέπει να συνάδουν απόλυτα με τις δαπάνες, τα έσοδα και τους κινδύνους που εντοπίστηκαν. Συνεπώς λαμβάνοντας υπόψη τόσο το ποσοτικό (βλ. α1 και α2 πιο πάνω) όσο και το ποιοτικό μέρος (βλ. β1 και β2 πιο πάνω) της οικονομικής ανταποδοτικότητας θα πρέπει να γίνει αιτιολογημένη εισήγηση κατά πόσο το έργο μπορεί να προχωρήσει ως ΣΔΙΤ ή όχι.

|  |
| --- |
| **ΣΗΜΕΙΩΣΗ**  Η αναφορά στη δομή της Μελέτης Οικονομικής Ανταποδοτικότητας είναι ενδεικτική. Η λεπτομερής περιγραφή της δομής καθώς και της ακριβής μεθοδολογίας που πρέπει να ακολουθηθεί βρίσκεται στο Εγχειρίδιο για την Προ-επιλογή και Αξιολόγηση των Δημοσίων Επενδυτικών Έργων. |

### Παραδοτέα

**{ Παρουσιάζεται ενδεικτικό χρονοδιάγραμμα για ετοιμασία Μελέτης Βιωσιμότητας και Έκθεσης Αξιολόγησης Έργου (διάρκειας 21-23 εβδομάδων) καθώς και Δικαίωμα Προαίρεσης για την ετοιμασία Μελέτης Οικονομικής Ανταποδοτικότητας με πρόσθετη** **διάρκεια 8 εβδομάδων. Το εν λόγω χρονοδιάγραμμα μπορεί να αναπροσαρμοστεί ανάλογα από την ενδιαφερόμενη Αναθέτουσα Αρχή και στη βάσει του Έργου που θα προκηρύξουν }**

1. **Προσχέδιο Μελέτης Βιωσιμότητας**

Εντός οκτώ (8) έως δέκα (10) εβδομάδες **<ανάλογα με το έργο>** από την υπογραφή της σύμβασης, ο Ανάδοχος ετοιμάζει και υποβάλλει προσχέδιο Μελέτης Βιωσιμότητας σύμφωνα με το περιεχόμενο της παρούσας ενότητας 3.

Τα πρωτογενή δεδομένα και τα φύλλα εργασίας (αρχεία excel ή παρόμοιου / άλλου λογισμικού κ.λπ.) που χρησιμοποιούνται για τον υπολογισμό των διαφόρων παραμέτρων του Προσχεδίου Μελέτης Βιωσιμότητας πρέπει να υποβάλλονται σε ηλεκτρονική μορφή, συμπεριλαμβάνοντας το σύνολο των δεδομένων και της δομής, ώστε να είναι δυνατή η εξέταση και επαλήθευση των παραδοχών, υποθέσεων και υπολογισμών [Αναπαραγώγιμο (Reproducible) φύλλο εργασίας ή αντίστοιχο ηλεκτρονικό αρχείο].

Το παραδοτέο θεωρείται ότι έχει γίνει τελικά και ανεπιφύλακτα αποδεκτό εάν, εντός δύο (2) εβδομάδων από την παράδοσή του στην Αναθέτουσα Αρχή (η ημερομηνία που καταχωρήθηκε στο μητρώο της Αναθέτουσας Αρχής), η Αναθέτουσα Αρχή δεν υπέβαλε εγγράφως στον Ανάδοχο σχόλια/παρατηρήσεις σχετικά με τις προδιαγραφές και τους όρους της παρούσας σύμβασης. Εάν οι παραπάνω παρατηρήσεις υποβληθούν εγγράφως εντός της ανωτέρω προθεσμίας, ο Ανάδοχος είναι υποχρεωμένος να τις λάβει υπόψη και να προχωρήσει στην τροποποίηση του παραδοτέου, όπως απαιτείται.

1. **Αναθεωρημένη Μελέτη Βιωσιμότητας**

Εντός μιας (1) εβδομάδας από την υποβολή των σχετικών παρατηρήσεων, ο Ανάδοχος θα υποβάλει την αναθεωρημένη Μελέτη Βιωσιμότητας στην Αναθέτουσα Αρχή. Τα πρωτογενή δεδομένα και τα φύλλα εργασίας (αρχεία excel ή παρόμοιου / άλλου λογισμικού κ.λπ.) που χρησιμοποιούνται για τον υπολογισμό των διαφόρων παραμέτρων της Αναθεωρημένης Μελέτης Βιωσιμότητας πρέπει να υποβάλλονται σε ηλεκτρονική μορφή, συμπεριλαμβάνοντας το σύνολο των δεδομένων και της δομής, ώστε να είναι δυνατή η εξέταση και επαλήθευση των παραδοχών, υποθέσεων και υπολογισμών [Αναπαραγώγιμο (Reproducible) φύλλο εργασίας ή αντίστοιχο ηλεκτρονικό αρχείο]. Η Αναθέτουσα Αρχή θα υποβάλει την αναθεωρημένη Μελέτη Βιωσιμότητας και όλα σχετικά πρωτογενή δεδομένα και φύλλα εργασίας στη ΓΔ Ανάπτυξης. Και οι δύο υπηρεσίες θα προβούν παράλληλα στην αρχική αξιολόγηση.

Η Αναθέτουσα Αρχή θα πρέπει να υποβάλει τα αποτελέσματα της αρχικής αξιολόγησης στον Ανάδοχο εντός τεσσάρων 4 (εβδομάδων).

1. **Τελική Μελέτη Βιωσιμότητας και Έκθεση Αξιολόγησης Έργου**

Εντός δεκαεννέα (19) εβδομάδων από την υπογραφή της σύμβασης, ο Ανάδοχος υποβάλλει στην Αναθέτουσα Αρχή την Τελική Μελέτη Βιωσιμότητας και την Έκθεση Αξιολόγησης Έργου σύμφωνα με τις απαιτήσεις της παρούσας ενότητας 3. Τα πρωτογενή δεδομένα και τα φύλλα εργασίας (αρχεία excel ή παρόμοιου / άλλου λογισμικού κ.λπ.) που χρησιμοποιούνται για τον υπολογισμό των διαφόρων παραμέτρων της Τελικής Μελέτης Βιωσιμότητας πρέπει να υποβάλλονται σε ηλεκτρονική μορφή, συμπεριλαμβάνοντας το σύνολο των δεδομένων και της δομής, ώστε να είναι δυνατή η εξέταση και επαλήθευση των παραδοχών, υποθέσεων και υπολογισμών [Αναπαραγώγιμο (Reproducible) φύλλο εργασίας ή αντίστοιχο ηλεκτρονικό αρχείο]. Η Αναθέτουσα Αρχή θα υποβάλει την Τελική Μελέτη Βιωσιμότητας και Έκθεση Αξιολόγησης Έργου με όλα τα άλλα σχετικά έγγραφα (πρωτογενή δεδομένα και φύλλα εργασίας) προς τη ΓΔ Ανάπτυξης για επανεξέταση ενώ παράλληλα θα εξετάσει και η ίδια η Αναθέτουσα Αρχή την τελική Μελέτη Βιωσιμότητας και την Έκθεση Αξιολόγησης Έργου.

1. **Τελική Αξιολόγηση της Μελέτης Βιωσιμότητας**

Εντός τεσσάρων (4) εβδομάδων από την υποβολή της τελικής Μελέτης Βιωσιμότητας και της Έκθεσης Αξιολόγησης Έργου, η Αναθέτουσα Αρχή θα ενημερώσει τον ανάδοχο για το εάν θα ενεργοποιήσει το Δικαίωμα Προαίρεσης για υλοποίηση της Φάσης 2 (ετοιμασία και υποβολή του παραδοτέου που αφορά στην Μελέτη Οικονομικής Ανταποδοτικότητας). Για να γίνει αυτό, θα πρέπει να έχει προηγηθεί η αξιολόγηση και έγκριση της Μελέτης Βιωσιμότητας και της Έκθεσης Αξιολόγησης Έργου από τον Υπουργό Οικονομικών (ΓΔ Ανάπτυξης και Υπουργείο Οικονομικών).

1. **Μελέτη Οικονομικής Ανταποδοτικότητας**

Σε περίπτωση που η Αναθέτουσα Αρχή αναθέσει στον Ανάδοχο την ετοιμασία Μελέτης Οικονομικής Ανταποδοτικότητας (Value for Money Analysis) ο Ανάδοχος υποβάλλει εντός τριών (3) εβδομάδων από την ημέρα που θα δοθεί η εν λόγω έγκριση, Προσχέδιο Μελέτης Οικονομικής Ανταποδοτικότητας (Value for Money Analysis) στην Αναθέτουσα Αρχή, σύμφωνα με τις απαιτήσεις της παρούσας ενότητας 3.

Η Αναθέτουσα Αρχή θα υποβάλει το προσχέδιο Μελέτης Οικονομικής Ανταποδοτικότητας στη ΓΔ Ανάπτυξης. Και οι δύο υπηρεσίες θα προβούν παράλληλα στην αρχική αξιολόγηση.

Εντός τεσσάρων (4) εβδομάδων η Αναθέτουσα Αρχή θα πρέπει να υποβάλει εγγράφως στον Ανάδοχο σχόλια/παρατηρήσεις για το εν λόγω Προσχέδιο. Στη συνέχεια, εντός μιας (1) εβδομάδας, από την υποβολή των σχετικών παρατηρήσεων, ο Ανάδοχος θα υποβάλει την αναθεωρημένη/Τελική Μελέτη οικονομικής ανταποδοτικότητας στην Αναθέτουσα Αρχή.

Όλα τα πιο πάνω παραδοτέα θα υποβληθούν από τον Ανάδοχο προς την Αναθέτουσα Αρχή στην Αγγλική γλώσσα.

### Απαιτήσεις Υποβολής Εκθέσεων

Ο Ανάδοχος θα πρέπει να υποβάλει στην Αναθέτουσα Αρχή τις παρακάτω Εκθέσεις (πλέον των παραδοτέων που αναφέρονται στην παράγραφο 3.1.2) σχετικά με την εκτέλεση των δραστηριοτήτων του Αντικειμένου της Σύμβασης και με τα αποτελέσματα που επιτεύχθηκαν:

* Έκθεση Έναρξης- εντός δύο εβδομάδων από την υπογραφή της Σύμβασης
* Έκθεση Ολοκλήρωσης – στο τέλος της περιόδου υλοποίησης της Σύμβασης

1. **Έκθεση Έναρξης**

Εντός της πρώτης εβδομάδας από την υπογραφή της Σύμβασης, ο Ανάδοχος θα πρέπει να οργανώσει εναρκτήρια συνάντηση στην Κύπρο με την Αναθέτουσα Αρχή, προκειμένου να παρουσιασθεί και να αξιολογηθεί ο τρόπος προσέγγισης του έργου.

Στο πλαίσιο της εναρκτήριας συνάντησης, ο Ανάδοχος θα υποβάλει Προσχέδιο προκαταρτικής Έκθεσης Έναρξης στην οποία θα περιγράφει συνοπτικά και σε αντιστοιχία με την Προσφορά του και τους ειδικούς Όρους Εντολής, το περιεχόμενο, το χρονοδιάγραμμα και τον τρόπο οργάνωσης των προσφερόμενων υπηρεσιών και παραδοτέων, τις άμεσες ενέργειες που πρέπει να γίνουν και τις προτεραιότητες που τίθενται.

Μια βδομάδα μετά την ολοκλήρωση της εναρκτήριας συνάντησης, ο Ανάδοχος θα πρέπει να υποβάλει την Έκθεση Έναρξης στην Αναθέτουσα Αρχή η οποία θα πρέπει να περιλαμβάνει:

* τα συμπεράσματα των αρχικών συζητήσεων με την Αναθέτουσα Αρχή και τις πρώτες διαπιστώσεις του Αναδόχου σχετικά με τις συνθήκες του Αντικειμένου της Σύμβασης όπως έχουν διαμορφωθεί κατά την έναρξη του,
* τα κύρια θέματα που εντοπίστηκαν,
* τις άμεσες ενέργειες που προτείνονται και τις προτεραιότητες που τίθενται,
* το επικαιροποιημένο χρονοδιάγραμμα υλοποίησης του Αντικειμένου της Σύμβασης με σημειωμένα τα κρίσιμα σημεία,
* το πρόγραμμα εργασιών για την υλοποίηση του Αντικειμένου της Σύμβασης
* Κατάλογο ατόμων / οργανισμών που έχουν διαβουλευτεί,
* Κατάλογο των εγγράφων τα οποία χρησιμοποιήθηκαν.

1. **Έκθεση Ολοκλήρωσης**

Στο τέλος της περιόδου εκτέλεσης της σύμβασης, ο ανάδοχος υποβάλλει την Έκθεση Ολοκλήρωσης. Η Έκθεση Ολοκλήρωσης θα πρέπει να περιλαμβάνει:

* καταγραφή όλων των δραστηριοτήτων που υλοποιήθηκαν και των παραδοτέων που εκπονήθηκαν
* εκτίμηση του βαθμού επίτευξης των αναμενόμενων αποτελεσμάτων
* προτάσεις για μελλοντικές ανάγκες της Αναθέτουσας Αρχής σχετικές με το Αντικείμενο της Σύμβασης που υλοποιήθηκε.

Τυχόν έκτακτες Εκθέσεις θα υποβάλλονται από τον Ανάδοχο όταν κρίνει ότι θα πρέπει να πληροφορήσει την Αναθέτουσα Αρχή για σημαντικά θέματα ή όταν ο Υπεύθυνος Συντονιστής/Επιτροπή Παρακολούθησης ζητήσει από τον Ανάδοχο να γνωμοδοτήσει για ειδικά θέματα σχετικά με το Αντικείμενο της Σύμβασης.

Όλες οι εκθέσεις της παραπάνω παραγράφου 3.1.3 θα πρέπει να υποβάλλονται στην ελληνική γλώσσα σε οκτώ (8) αντίγραφα στην Αναθέτουσα Αρχή υπόψη του Υπεύθυνου Συντονιστή (τόσο σε έντυπη όσο και σε ηλεκτρονική μορφή).

|  |
| --- |
| **ΣΗΜΕΙΩΣΗ**  Στο σημείο αυτό, η Αναθέτουσα Αρχή παραθέτει όσο το δυνατόν αναλυτικότερη περιγραφή των υπηρεσιών που αποτελούν αντικείμενο της σύμβασης. Συνιστάται ο διαχωρισμός του αντικειμένου της σύμβασης σε επιμέρους δραστηριότητες, με σαφή περιγραφή της κάθε δραστηριότητας, ή/και σε παραδοτέα με ενδεικτικά περιεχόμενα, καθώς και χρονικές προθεσμίες για την ολοκλήρωση/ παράδοση των δραστηριοτήτων και παραδοτέων και ολοκλήρωσης του αντικειμένου της συμβάσης. |

## Τόπος Εκτέλεσης του Αντικειμένου της Σύμβασης

Τόπος εκτέλεσης του Αντικειμένου της Σύμβασης είναι τα γραφεία του Αναδόχου και η επικράτεια της Κυπριακής Δημοκρατίας εάν χρειαστεί επιτόπια επίσκεψη στον χώρο εκτέλεσης του έργου ή στους χώρους που επηρεάζουν την εκτέλεση του έργου.

|  |
| --- |
| **ΣΗΜΕΙΩΣΗ**  Θα πρέπει να προσδιοριστούν οι τοποθεσίες εκτέλεσης του αντικειμένου της συμβάσης (για οποιοδήποτε χρονικό διάστημα, έστω και μικρό) καθώς επίσης και οι απαιτήσεις (εάν υπάρχουν) για παροχή υπηρεσιών επιτόπου στα γραφεία της Αναθέτουσας Αρχής (π.χ. συγκεκριμένα μέλη της ομάδας του Αναδόχου για συγκεκριμένο χρόνο και περίοδο). |

# Στελέχωση Ομάδας Εργου

Τα στελέχη της Ομάδας Έργου του Αναδόχου τα οποία διαδραματίζουν κρίσιμο ρόλο στην εκτέλεση της Σύμβασης αναφέρονται ως βασικοί εμπειρογνώμονες. Τα απαιτούμενα προσόντα των βασικών εμπειρογνωμόνων για την παρούσα Σύμβαση είναι τα ακόλουθα:

{ Με εξαίρεση την απόλυτη ανάγκη συμπερίληψης της περιγραφής που δίνεται για τον Βασικό Εμπειρογνώμονα 1, οι ειδικότητες, τα προσόντα και ο αριθμός των ειδικών που αναφέρονται πιο κάτω είναι ενδεικτικά και θα πρέπει να προσαρμοστούν στη φύση και τις ανάγκες του έργου για το οποίο θα διεξαχθεί η Μελέτη Βιωσιμότητας / Μελέτη Οικονομικής Ανταποδοτικότητας}

Βασικός Εμπειρογνώμονας 1: Υπεύθυνος Έργου - Εμπειρογνώμονας στην οικονομική ανάλυση

Ο Υπεύθυνος Έργου είναι το πρόσωπο που έχει τη γενική ευθύνη για όλα τα θέματα που σχετίζονται με τη διαχείριση της σύμβασης. Ως Βασικός Εμπειρογνώμονας 1, ο Υπεύθυνος Έργου θα πρέπει να έχει τα ακόλουθα χαρακτηριστικά:

Δεξιότητες και προσόντα

* Πανεπιστημιακό Δίπλωμα και Μεταπτυχιακό.

Επαγγελματική εμπειρία

* Τουλάχιστον 5 χρόνια εμπειρίας στην προετοιμασία οικονομικής ανάλυσης ή χρηματοοικονομικής ανάλυσης ή οικονομικών εκτιμήσεων ή μελετών βιωσιμότητας.

Ειδική επαγγελματική εμπειρία

* Διενέργεια και ολοκλήρωση τουλάχιστον μιας (1) Μελέτης Βιωσιμότητας στην οποία να συμπεριλαμβάνονταν οι υπολογισμοί της Ανάλυσης Κόστους - Οφέλους (ΑΚΟ) ή της Ανάλυσης Κόστους-Αποτελεσματικότητας (ΑΚΑ), με την ίδια ιδιότητα (υπεύθυνος έργου).

Βασικός Εμπειρογνώμονας 2: Ειδικός {π.χ. Μηχανικός} στον τομέα …………..

Δεξιότητες και προσόντα

* Πανεπιστημιακό Δίπλωμα και Μεταπτυχιακό.
* Εγγεγραμμένος ως Μηχανικός στο Τεχνικό Επιμελητήριο Κύπρου (ΕΤΕΚ) ή εγγεγραμμένος στο αντίστοιχο μητρώο της χώρας του.

Επαγγελματική εμπειρία

* Τουλάχιστον 5 χρόνια επαγγελματικής εμπειρίας στην ......... ..

Ειδική επαγγελματική εμπειρία

…………………………………..

Σημειώνεται ότι οι πιο πάνω βασικοί εμπειρογνώμονες θα πρέπει να είναι διαθέσιμοι για συναντήσεις με την Αναθέτουσα Αρχή εντός μίας βδομάδας προειδοποίησης από την Αναθέτουσα Αρχή.

Για τεκμηρίωση των προσόντων των βασικών εμπειρογνωμόνων ο Ανάδοχος θα πρέπει να υποβάλει βιογραφικά σημειώματα για τον καθένα ξεχωριστά σύμφωνα με το υπόδειγμα του Εντύπου 1 των Προσαρτημάτων.

Σε περίπτωση που κατά την εκτέλεση της Σύμβασης καταστεί αναγκαία η αντικατάσταση οποιουδήποτε Βασικού Εμπειρογνώμονα, αυτό θα μπορούσε να γίνει σε διαβούλευση και μόνο με την έγκριση της Αναθέτουσας Αρχής. Στην περίπτωση αυτή, ο Ανάδοχος πρέπει να εξασφαλίσει ότι πληρούνται οι προαναφερόμενες προϋποθέσεις.

Ο Ανάδοχος μπορεί να στελεχώσει την Ομάδα Έργου και με άλλους εμπειρογνώμονες (λοιποί εμπειρογνώμονες), πέραν των ως άνω αναφερθέντων βασικών εμπειρογνωμόνων, στην περίπτωση που κρίνει ότι είναι απαραίτητοι για την επιτυχή υλοποίηση του Αντικειμένου της Σύμβασης. Το κόστος του προσωπικού υποστήριξης πρέπει να συνυπολογιστεί στο κόστος της Σύμβασης ή στις τιμές χρέωσης της άνθρωπό-απασχόλησης των εμπειρογνωμόνων.

Ο Ανάδοχος θα πρέπει να εξασφαλίσει ότι οι εμπειρογνώμονες διαθέτουν επαρκή υποστήριξη. Συγκεκριμένα, θα πρέπει να διασφαλίσει ότι υπάρχει επαρκής διοικητική και γραμματειακή υποστήριξη καθώς και διερμηνείες (εφόσον απαιτούνται) ώστε οι εμπειρογνώμονες να μπορούν να επικεντρωθούν στις κύριες αρμοδιότητές τους. Πρέπει επίσης να διαθέτει τα ανάλογα ποσά σύμφωνα με τις ανάγκες για να υποστηρίξει τις δραστηριότητές τους στο πλαίσιο της Σύμβασης και για να εξασφαλίσει ότι οι υπάλληλοί του πληρώνονται τακτικά και έγκαιρα.

|  |
| --- |
| **ΣΗΜΕΙΩΣΗ**  Όλα τα στελέχη της Ομάδας Έργου του Αναδόχου που έχουν έναν κρίσιμο ρόλο στην εκτέλεση της Σύμβασης αναφέρονται ως βασικοί εμπειρογνώμονες. Η απαίτηση για στελέχωση της Ομάδας Έργου του Αναδόχου με βασικούς εμπειρογνώμονες που θα αναλάβουν την υλοποίηση της Σύμβασης είναι προαιρετική για την Αναθέτουσα Αρχή και εξαρτάται από τη φύση του Αντικειμένου της Σύμβασης. Σε περίπτωση που δεν απαιτείται η ύπαρξη βασικών εμπειρογνωμόνων στην Ομάδα Έργου (π.χ. Σύμβαση που αφορά σε υπηρεσίες καθαρισμού κτιρίων), τότε η παράγραφος αυτή δεν εφαρμόζεται.  Σε περίπτωση που απαιτείται Ομάδα Έργου με βασικούς εμπειρογνώμονες, η Αναθέτουσα Αρχή θα πρέπει να προσδιορίσει τα ελάχιστα απαιτούμενα προσόντα τους.  **Νοείται ότι σε τέτοια περίπτωση θα πρέπει να ζητούνται προσόντα ανάλογα των αναγκών και που πραγματικά θα προσθέσουν αξία στην ποιότητα υλοποίησης της σύμβασης και αφού διασφαλιστεί ότι θα εξασφαλίζεται επαρκής ανταγωνισμός.**  Στην περίπτωση αυτή, η σχετική παράγραφος διαμορφώνεται ως εξής:  «Όλα τα στελέχη της Ομάδας Έργου του Αναδόχου που έχουν έναν κρίσιμο ρόλο στην εκτέλεση της Σύμβασης αναφέρονται ως βασικοί εμπειρογνώμονες. Tα απαιτούμενα προσόντα των βασικών εμπειρογνωμόνων της Ομάδας Έργου για την παρούσα Σύμβαση είναι τα ακόλουθα:  Βασικός Εμπειρογνώμονας 1: Υπεύθυνος Αναδόχου  **< προσόντα και δεξιότητες >**  **< γενική επαγγελματική εμπειρία >**  **< ειδική επαγγελματική εμπειρία >**  Βασικός Εμπειρογνώμονας 2: **< εξειδίκευση π.χ. νομικά θέματα >**  **< προσόντα και δεξιότητες >**  **< γενική επαγγελματική εμπειρία >**  **< ειδική επαγγελματική εμπειρία >**  κλπ.  Στο σημείο αυτό αναφέρονται τα απαιτούμενα από τους βασικούς εμπειρογνώμονες προσόντα, τα οποία μπορεί να περιλαμβάνουν: τίτλους σπουδών, επαγγελματικά προσόντα και εμπειρία, τεχνικές δεξιότητες, δεξιότητες διοίκησης ομάδων, κλπ. ανάλογα με την περίπτωση.»  Τα πιο πάνω, εφόσον έχουν καθοριστεί ως ελάχιστα απαιτούμενα προσόντα / εμπειρία, θα πρέπει να αξιολογούνται ως ελάχιστα αποδεκτά και οποιαδήποτε προσφορά δεν τα ικανοποιεί θα αποκλείεται από τη διαδικασία και δεν θα αξιολογείται περεταίρω. |

# ΙΣΧΥΣ ΠΡΟΣΦΟΡΩΝ

1. Οι προσφορές ισχύουν και δεσμεύουν τους Προσφέροντες ως ορίζεται στο σημείο 2.7. Προσφορά που ορίζει χρόνο ισχύος μικρότερο του προβλεπόμενου, απορρίπτεται ως απαράδεκτη.
2. Εάν προκύψει θέμα παράτασης της ισχύος των Προσφορών, η Αναθέτουσα Αρχή θα απευθυνθεί γραπτώς προς τους Προσφέροντες, πριν τη λήξη ισχύος των προσφορών, για το αν αποδέχονται την παράταση για συγκεκριμένο χρονικό διάστημα. Σε περίπτωση μη γραπτής αποδοχής, οι προσφορές τους απορρίπτονται ως απαράδεκτες.

# ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ

## Χρόνος και Τόπος Υποβολής

1. Οι Προσφέροντες πρέπει να υποβάλουν τις προσφορές τους το αργότερο μέχρι τη προθεσμία Υποβολής προσφορών που αναφέρεται στην παράγραφο 2.11.
2. Οι προσφορές υποβάλλονται είτε στην τοποθεσία που αναφέρεται στη παράγραφο 2.10, είτε αποστέλλονται στην Αναθέτουσα Αρχή με συστημένη ταχυδρομική επιστολή, η οποία θα πρέπει, με ευθύνη του Προσφέροντα, να παραληφθεί από την Αναθέτουσα Αρχή μέχρι την τελευταία προθεσμία υποβολής προσφορών.

## Τρόπος Σύνταξης

1. Οι προσφορές θα πρέπει να συνταχθούν στη γλώσσα που αναφέρεται στην παράγραφο 2.8 και σύμφωνα με την παράγραφο 6.3 πιο κάτω.
2. Στον εξωτερικό φάκελο ή περίβλημα κάθε προσφοράς να αναγράφονται ευκρινώς:

* Η λέξη **«ΠΡΟΣΦΟΡΑ»** με κεφαλαία γράμματα.
* Ο πλήρης τίτλος της Αναθέτουσας Αρχής.
* Ο αριθμός διαγωνισμού.
* Ο τίτλος του διαγωνισμού.
* Η ημερομηνία λήξης της προθεσμίας υποβολής προσφορών.
* Τα στοιχεία του αποστολέα.

## Περιεχόμενα Προσφοράς

Ο φάκελος της προσφοράς θα πρέπει να περιλαμβάνει τα πιο κάτω:

1. ΤΗΝ ΟΙΚΟΝΟΜΙΚΗ ΠΡΟΣΦΟΡΑ, σε ένα (1) πρωτότυπο και τρία (3) αντίτυπα. Η Οικονομική προσφορά περιλαμβάνει τη συνολική αξία για την εκτέλεση του Αντικειμένου της Σύμβασης, και συντάσσεται σύμφωνα με το υπόδειγμα (Έντυπο 2). Οι προσφερόμενες τιμές πρέπει να περιλαμβάνουν τόσο τους πληρωτέους δασμούς και φόρους, όσο και εισφορές που τυχόν επιβάλλονται από το δίκαιο της Ευρωπαϊκής Κοινότητας για τα εισαγόμενα προϊόντα. Οι προσφερόμενες τιμές θα θεωρούνται οριστικές και δεν θα επηρεάζονται από τυχόν αυξομειώσεις των προαναφερόμενων φόρων, δασμών ή/και εισφορών. Η οικονομική προσφορά υπογράφεται από τον Προσφέροντα ή τον εκπρόσωπο του.

|  |
| --- |
| **ΕΝΑΛΛΑΚΤΙΚΗ ΔΙΑΤΥΠΩΣΗ**  Στην περίπτωση που απαιτείται Ομάδα Έργου από Βασικούς Εμπειρογνώμονες (ισχύει η παράγραφος 4 ανωτέρω), θα πρέπει να προστεθεί η πιο κάτω παράγραφος ως σημείο (Β) ως εξής:  Β. Αναλυτικά Βιογραφικά Σημειώματα των βασικών εμπειρογνωμόνων της Ομάδας Έργου σύμφωνα με σχετικό υπόδειγμα (Έντυπο 1). |

# ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

## Αποσφράγιση Προσφορών

1. Η αποσφράγιση των προσφορών που έχουν έγκαιρα παραληφθεί γίνεται από εξουσιοδοτημένα πρόσωπα, και όπου είναι εφικτό, άμεσα μετά την εκπνοή της προθεσμίας υποβολής προσφορών.
2. Αποσφραγίζεται ο φάκελος και οι προσφορές αριθμούνται και καταχωρούνται σε ειδικό έντυπο.

## Αξιολόγηση Προσφορών

1. Το Αρμόδιο Όργανο Αξιολόγησης ελέγχει κατά πόσο πληρούνται οι οποιεσδήποτε απαιτήσεις και προχωρεί στην αξιολόγηση των Οικονομικών προσφορών όσων πληρούν τις απαιτήσεις αυτές.
2. Όταν οι πληροφορίες ή τα δικαιολογητικά που πρέπει να υποβάλλονται από τους οικονομικούς φορείς είναι ή εμφανίζονται ελλιπείς ή λανθασμένες ή όταν λείπουν συγκεκριμένα έγγραφα, οι Αναθέτουσες Αρχές δύνανται να ζητούν από τους προσφέροντες να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τα δικαιολογητικά υπό την προϋπόθεση ότι τα σχετικά αιτήματα υποβάλλονται τηρουμένων των αρχών της ίσης μεταχείρισης και της διαφάνειας. Οι Προσφέροντες στην περίπτωση αυτή υποχρεούνται, με ποινή αποκλεισμού εάν δεν το πράξουν, τέτοιου είδους πληροφορίες ή δικαιολογητικά να τα υποβάλλουν στην Αναθέτουσα Αρχή, μέσα σε εύλογο χρονικό διάστημα που αυτή θα ορίζει κατά περίπτωση, το οποίο δεν θα είναι μικρότερο των **<αριθμός ημερών ολογράφως (αριθμητικώς)>** εργάσιμων ημερών.
3. Μετά την ολοκλήρωση της οικονομικής αξιολόγησης, το Αρμόδιο Όργανο Αξιολόγησης θα προβεί στην οριστική κατάταξη των Προσφορών, κατά αύξουσα σειρά της προσφερόμενης τιμής.

# ΟΛΟΚΛΗΡΩΣΗ ΔΙΑΓΩΝΙΣΜΟΥ

## Ανάθεση Σύμβασης

1. Με την επιφύλαξη του δικαιώματος του Αρμόδιου Οργάνου ή/και της Αναθέτουσας Αρχής να ακυρώσει το διαγωνισμό ή να απορρίψει οποιαδήποτε προσφορά σε οποιοδήποτε στάδιο της διαδικασίας, η Ανάθεση της Σύμβασης γίνεται στον Προσφέροντα του οποίου η προσφορά έχει αναδειχθεί, κατά τη διαδικασία αξιολόγησης, αυτή με τη χαμηλότερη τιμή.
2. Σε περίπτωση ισοδύναμων Προσφορών με την ίδια χαμηλότερη τιμή, η επιλογή του Αναδόχου από την Αναθέτουσα Αρχή θα πραγματοποιηθεί με τη διαδικασία της κλήρωσης.

## Γνωστοποίηση Αποτελεσμάτων Διαγωνισμού

1. Η Αναθέτουσα Αρχή ενημερώνει γραπτώς τον Ανάδοχο σχετικά με την Απόφαση Ανάθεσης και τους μη επιλεγέντες, για τη ληφθείσα απόφαση και τους λόγους αυτής.
2. Σε περίπτωση ακύρωσης του διαγωνισμού ενημερώνει σχετικά όλους τους Προσφέροντες.

## Ακύρωση διαγωνισμού

1. Ο διαγωνισμός μπορεί να ακυρωθεί πριν την προθεσμία υποβολής των Προσφορών για ειδικούς και αιτιολογημένους λόγους με απόφαση της Αναθέτουσας Αρχής, τους οποίους γνωστοποιεί εγγράφως στους Προσφέροντες.
2. Ακύρωση μετά τη λήξη της προθεσμίας υποβολής των Προσφορών μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:
3. όταν ουδεμία προσφορά έχει υποβληθεί εντός της προβλεπόμενης προθεσμίας,
4. όταν οι όροι της παρούσας Πρόσκλησης περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους Προσφέροντες δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένο οικονομικό φορέα,
5. όταν οι τιμές όλων των προσφορών που πληρούν τους όρους και τις τεχνικές προδιαγραφές της παρούσας Πρόσκλησης είναι εξωπραγματικές ή φαίνονται να είναι προϊόν προσυνεννόησης μεταξύ των Προσφερόντων, με αποτέλεσμα να καταστρατηγείται η έννοια του υγιούς ανταγωνισμού,
6. όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο,
7. όταν δεν έχει εξασφαλιστεί έγκριση για επιπρόσθετες απαιτούμενες πιστώσεις σε περίπτωση που το ποσό της τελικής ανάθεσης αναμένεται να είναι μεγαλύτερο από το ποσό που αρχικά εγκρίθηκε πριν από την προκήρυξη της σύμβασης, ή
8. όταν συντρέχει οποιοσδήποτε άλλος σοβαρός μη προβλεπτός λόγος τον οποίο το Αρμόδιο Όργανο κρίνει δικαιολογημένο.

**ΣΗΜΕΙΩΣΗ**

Για Οργανισμούς Δημοσίου Δικαίου και Κοινότητες που εφαρμόζουν τους Κανονισμούς ΚΔΠ 242/2012 και για Δήμους που εφαρμόζουν τους Κανονισμούς ΚΔΠ 243/2012, το εδάφιο (2) της παρούσας παραγράφου να αντικατασταθεί με το ακόλουθο:

2. Ακύρωση μετά τη λήξη της προθεσμίας υποβολής των Προσφορών δύναται να αποφασιστεί νοουμένου ότι τέτοια απόφαση είναι δεόντως αιτιολογημένη και συνάδει με τις βασικές αρχές του κοινοτικού δικαίου στον τομέα των δημοσίων συμβάσεων.

## Κατάρτιση και Υπογραφή Συμφωνίας

1. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει, εντός της προθεσμίας που ορίζεται στην Επιστολή Αποδοχής, για την υπογραφή της σχετικής Συμφωνίας.
2. Σε περίπτωση που δεν προσέλθει ο υποψήφιος ανάδοχος για υπογραφή, η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο για ανάθεση της Σύμβασης στον επόμενο Προσφέροντα, σύμφωνα με την κατάταξη της παραγράφου 7.2 (3). Νοείται ότι οι προσφορές θα πρέπει να είναι σε ισχύ κατά την ανάθεση.
3. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας τα παρακάτω στοιχεία:
4. Τα έγγραφα νομιμοποίησης του προσώπου που θα υπογράψει τη Συμφωνία

|  |
| --- |
| **ΣΗΜΕΙΩΣΗ**  Σε περίπτωση που ζητείται η εγγύηση πιστής εκτέλεσης θα πρέπει να προστεθούν τα πιο κάτω:  β. Εγγύηση πιστής εκτέλεσης της Σύμβασης, της οποίας το ποσό θα πρέπει να καλύπτει το 5%της συμβατικής τιμής.  Η εγγύηση πιστής εκτέλεσης της Σύμβασης μπορεί να υποβληθεί στην ελληνική γλώσσα σύμφωνα με το υπόδειγμα (Έντυπο 3). |

1. Τα τέλη χαρτοσήμανσης της Συμφωνίας που θα υπογραφεί βαρύνουν πλήρως τον Ανάδοχο.**ΜΕΡΟΣ B: ΣΥΜΦΩΝΙΑ**

Στον/στην ***<πόλη στην οποία υπογράφεται η Συμφωνία>***, σήμερα την ***<ημερομηνία υπογραφής>***, ημέρα ***<ημέρα>***, στην ***<διεύθυνση Αναθέτουσας Αρχής>***,

αφενός μεν,

Ο/Η **<επωνυμία Αναθέτουσας Αρχής>**, ο/η οποίος/α εκπροσωπείται νόμιμα από τον **<ιδιότητα-θέση νόμιμου εκπροσώπου της Αναθέτουσας Αρχής>** ο/η οποίος/α θα καλείται στο εξής «Αναθέτουσα Αρχή»,

αφ’ ετέρου,

Ο/Η **<επωνυμία Αναδόχου>**, που εδρεύει στον/ην **<πόλη>**, οδός **<οδός>** και εκπροσωπείται νόμιμα από τον/την **<ονοματεπώνυμο νόμιμου εκπροσώπου του Αναδόχου>**, που θα καλείται στο εξής «Ανάδοχος»,

συμφωνούν τα εξής :

# ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Τα Έγγραφα Διαγωνισμού

γ. Η προσφορά του Αναδόχου ημερομηνίας **<ημερομηνία υποβολής προσφοράς>** και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

Σε περίπτωση διαφοράς ανάμεσα στα πιο πάνω μέρη, οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

# ΑΡΘΡΟ 2: ΑΝΤΙΚΕΙΜΕΝΟ

1. Το αντικείμενο της παρούσας Σύμβασης είναι **<τίτλος διαγωνισμού>**.
2. Το αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται στην προσφορά του ημερομηνίας **<ημερομηνία υποβολής προσφοράς Αναδόχου>** καθώς και στο άρθρο 3 του Μέρους Α των εγγράφων διαγωνισμού.
3. H Αναθέτουσα Αρχή διατηρεί το δικαίωμα προαίρεσής για ανάθεση της Φάσης 2 που αφορά στη Διενέργεια Μελέτης Οικονομικής Ανταποδοτικότητας (Value for Money Analysis) με βάση την τιμή που καθορίστηκε στο Έντυπο 2 Οικονομικής Προσφοράς.

# ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

1. Η ημερομηνία έναρξης της εκτέλεσης του Αντικειμένου της Σύμβασης είναι η ημερομηνία υπογραφής της παρούσας και η διάρκεια εκτέλεσης είναι **<αριθμός μηνών διάρκειας της σύμβασης>** μήνες. H Αναθέτουσα Αρχή διατηρεί το δικαίωμα προαίρεσής για ανάθεση της Φάσης 2 που αφορά στη Διενέργεια Μελέτης Οικονομικής Ανταποδοτικότητας (Value for Money Analysis) για πρόσθετη διάρκεια 8 εβδομάδων, όπως αναφέρεται πιο πάνω.

# ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ

1. Ο Ανάδοχος ορίζει ως Υπεύθυνο τον/την κύριο/κυρία **<ονοματεπώνυμο>,** ο οποίος φέρει τη συνολική ευθύνη για την εκτέλεση του Αντικειμένου της Σύμβασης και για τη διοίκηση της Ομάδας Έργου**.**
2. Η Αναθέτουσα Αρχή θα ορίσει Υπεύθυνο Συντονιστή για τη διαχείριση της Σύμβασης, το όνομα του οποίου θα κοινοποιηθεί στον Ανάδοχο.
3. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη Σύμβαση, θα γίνεται γραπτώς εκτός εάν καθορίζεται διαφορετικά.
4. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

# ΑΡΘΡΟ 5: ΕΚΧΩΡΗΣΗ

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους, και δεν επιτρέπεται χωρίς προηγούμενη γραπτή συγκατάθεση της Αναθέτουσας Αρχής.
2. Η έγκριση μιας εκχώρησης/μεταβίβασης από την Αναθέτουσα Αρχή δεν απαλλάσσει τον Ανάδοχο από τις υποχρεώσεις του για το μέρος της Σύμβασης που έχει ήδη εκτελέσει ή το μέρος που δεν έχει εκχωρηθεί.

# ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ

1. Η Αναθέτουσα Αρχή θα συνεργάζεται με τον Ανάδοχο και θα παρέχει οποιεσδήποτε αναγκαίες πληροφορίες/ έγγραφα απαιτούνται για την εκτέλεση της Σύμβασης. Τα έγγραφά αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.

# ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση, ως απόρρητα. Οποιαδήποτε αποκάλυψη στοιχείων δεν μπορεί να διενεργηθεί χωρίς προηγούμενη γραπτή συγκατάθεση της Αναθέτουσας Αρχής. Σε περίπτωση διαφωνίας σχετικά με δημοσίευση ή αποκάλυψη στοιχείων, η απόφαση της Αναθέτουσας Αρχής θα είναι τελεσίδικη.
2. Σε περιπτώσεις Συμβάσεων που αφορούν ζητήματα που σχετίζονται με την επεξεργασία δεδομένων προσωπικού χαρακτήρα, ο Ανάδοχος εγγυάται ότι θα σέβεται και θα συμμορφώνεται με όλους τους ισχύοντες νόμους και κανονισμούς περί της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα και ότι θα φέρει την ευθύνη και θα είναι σε θέση να αποδείξει τη συμμόρφωση του σ’ αυτούς. Επιπρόσθετα θα διασφαλίζει ότι, το προσωπικό του και οι τυχόν υπεργολάβοι ή συνεργάτες και τα πρόσωπα που τελούν υπό τον έλεγχο του, θα σέβονται και θα συμμορφώνονται επίσης με αυτούς τους νόμους και κανονισμούς. (Σχετικός είναι ο κανονισμός της ΕΕ 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016).

# ΑΡΘΡΟ 8: ΚΥΡΙΟΤΗΤΑ

1. Τα παραδοτέα/εκθέσεις της Σύμβασης, καθώς και οποιοδήποτε έγγραφο ή υλικό που αποκτάται ή ετοιμάζεται από τον Ανάδοχο κατά την εκτέλεση της Σύμβασης, θα περιέλθουν στην απόλυτη ιδιοκτησία της Αναθέτουσας Αρχής με την ολοκλήρωση της Σύμβασης. Ο Ανάδοχος δύναται να κρατά αντίγραφο των πιο πάνω, αλλά δεν επιτρέπεται η χρήση τους, για σκοπούς άλλους πέραν της Σύμβασης.

# ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ

1. Η αξία της Σύμβασης που αφορά στη Φάση 1, ορίζεται στο ποσό **<ποσό ολογράφως (ποσό αριθμητικώς)>** Ευρώ. Στο πιο πάνω ποσό δεν συμπεριλαμβάνεται ο αναλογούν Φ.Π.Α.
2. Στην συνολική αξία της Σύμβασης περιλαμβάνονται και τα παντός είδους έξοδα και δαπάνες του Αναδόχου σε σχέση με την εκτέλεση της Σύμβασης που του ανατίθεται, καθώς και οι κάθε είδους κρατήσεις και κάθε άλλη επιβάρυνση, που προβλέπονται από την Κυπριακή Νομοθεσία. Η συνολική αξία της σύμβασης αφορά το σύνολο των υπηρεσιών του άρθρου 2 της παρούσας.

# ΑΡΘΡΟ 10: ΤΡΟΠΟΣ ΠΛΗΡΩΜΗΣ

1. Με την έναρξη της Σύμβασης, ο Ανάδοχος θα γνωστοποιήσει γραπτώς τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας, συμπληρώνοντας σχετικό έντυπο που θα του δοθεί από την Αναθέτουσα Αρχή. Σε περίπτωση που υπάρχει ήδη δηλωμένος τραπεζικός λογαριασμός για σκοπούς καταβολής πληρωμών από το Δημόσιο, δεν θα πρέπει να δηλωθεί άλλος τραπεζικός λογαριασμός, εκτός εάν ο Ανάδοχος επιθυμεί να καταβάλλονται από τούδε και στο εξής όλες οι πληρωμές του Δημοσίου σε άλλο τραπεζικό λογαριασμό. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.

|  |
| --- |
| **ΣΗΜΕΙΩΣΗ – ΕΝΑΛΛΑΚΤΙΚΗ ΔΙΑΤΥΠΩΣΗ**  Ο πιο πάνω όρος εφαρμόζεται στις περιπτώσεις των αναθετουσών αρχών των οποίων οι πληρωμές τους **διεκπεραιώνονται** από το Γενικό Λογιστήριο της Δημοκρατίας μέσω του Ολοκληρωμένου Συστήματος Διοικητικής και Οικονομικής Πληροφόρησης **(FIMAS)**.  Στις περιπτώσεις των αναθετόντων φορέων και των αναθετουσών αρχών των οποίων οι πληρωμές τους **δεν** **διεκπεραιώνονται** από το Γενικό Λογιστήριο της Δημοκρατίας μέσω του Ολοκληρωμένου Συστήματος Διοικητικής και Οικονομικής Πληροφόρησης (FIMAS), ο πιο πάνω όρος θα πρέπει να αντικατασταθεί από τον ακόλουθο:  «Με την έναρξη της Σύμβασης, ο Ανάδοχος θα γνωστοποιήσει γραπτώς τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας, συμπληρώνοντας σχετικό έντυπο που θα του δοθεί από την Αναθέτουσα Αρχή. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.» |

1. Οι πληρωμές θα γίνονται σε ευρώ με την προσκόμιση τιμολογίου, ως εξής:
2. Χορήγηση προκαταβολής ποσού που αντιστοιχεί στο **<ποσοστό επί τοις εκατό ολογράφως (ποσοστό επί τοις εκατό αριθμητικά)>** της Αξίας της Φάσης 1 με την προϋπόθεση της προσκόμισης από τον Ανάδοχο, ως έναντι, ισόποσης εγγύησης προκαταβολής σύμφωνα με το σχετικό υπόδειγμα (Έντυπο 4).

Η Εγγύηση εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Κύπρο, ‘η σε άλλες χώρες της Ευρωπαϊκής Ένωσης (ΕΕ) ή του Ευρωπαικού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί δημοσίων Συμβάσεων (GPA) ή σε άλλες χώρες που έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία και έχουν, σύμφωνα με τη νομοθεσία των χωρών αυτών, δικαίωμα έκδοσης τέτοιων εγγυήσεων.

1. Χορήγηση του υπολοίπου της Αξίας της Φάσης 1, μετά την οριστική ποιοτική και ποσοτική παραλαβή του συνόλου του Αντικειμένου της Φάσης 1.
2. Στην περίπτωση που θα εξασκηθεί το Δικαίωμα Προαίρεσης που αφορά στην υλοποίηση της Φάσης 2, η πληρωμή θα γίνει με την οριστική παραλαβή του παραδοτέου της Φάσης 2 (Μελέτη Οικονομικής Ανταποδοτικότητας (Value for Money Analysis)

|  |
| --- |
| **ΣΗΜΕΙΩΣΗ**  Η Αναθέτουσα Αρχή πρέπει να εκτιμά και να ορίζει στο άρθρο αυτό τον τρόπο πληρωμής κατά περίπτωση.  Συνιστάται το ποσοστό της προκαταβολής να κυμαίνεται μεταξύ 10-20%.  Στις περιπτώσεις που η διάρκεια της Σύμβασης είναι μεγαλύτερη των 6 μηνών η Αναθέτουσα Αρχή θα μπορούσε να προβλέψει (εκτός της προκαταβολής και της αποπληρωμής) τη χορήγηση ενδιάμεσων δόσεων (μια ή το πολύ δύο, ανάλογα με τη διάρκεια της Σύμβασης). Η καταβολή της ενδιάμεσης δόσης θα πρέπει να συνδεθεί με την ολοκλήρωση επιμέρους δραστηριοτήτων ή την παραλαβή συγκεκριμένων παραδοτέων της Σύμβασης. |

1. Σύμφωνα με τις διατάξεις του περί της Λογιστικής και Δημοσιονομικής Διαχείρισης και περί του Χρηματοοικονομικού Ελέγχου της Δημοκρατίας Νόμος του 2014, ο οποίος έχει δημοσιευτεί στην Επίσημη Εφημερίδα της Δημοκρατίας στις 28.3.2014 (Ν.38(Ι)/2014), ο Γενικός Λογιστής της Δημοκρατίας δύναται κατά τη κρίση του κατά τη διενέργεια οποιασδήποτε πληρωμής προς φυσικό ή νομικό πρόσωπο δυνάμει της παρούσας Σύμβασης, να αποκόπτει οποιαδήποτε οφειλόμενα από τον Ανάδοχο ποσά προς οποιοδήποτε Υπουργείο ή Τμήμα ή Ανεξάρτητη Υπηρεσία ή άλλο Ειδικό Ταμείο του κράτους.

**ΣΗΜΕΙΩΣΗ**

Ο πιο πάνω όρος **εφαρμόζεται** στις περιπτώσεις των αναθετουσών αρχών των οποίων οι πληρωμές τους **διεκπεραιώνονται** από το Γενικό Λογιστήριο της Δημοκρατίας μέσω του Ολοκληρωμένου Συστήματος Διοικητικής και Οικονομικής Πληροφόρησης **(FIMAS)**.

Στις περιπτώσεις των αναθέτοντων φορέων και των αναθετουσών αρχών των οποίων οι πληρωμές τους **δεν** **διεκπεραιώνονται** από το Γενικό Λογιστήριο της Δημοκρατίας μέσω του Ολοκληρωμένου Συστήματος Διοικητικής και Οικονομικής Πληροφόρησης (FIMAS), ο πιο πάνω όρος **δεν εφαρμόζεται και θα πρέπει να διαγραφεί**.

# ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ

1. Η παρακολούθηση και ο έλεγχος εκτέλεσης της παρούσας καθώς και η παραλαβή του Αντικειμένου της Σύμβασης γίνεται από τον Συντονιστή/Επιτροπή Παρακολούθησης που έχει συσταθεί. Στο πλαίσιο αυτό οι αρμοδιότητες περιλαμβάνουν:
2. την έγκαιρη παροχή κατευθύνσεων στον Ανάδοχο.
3. τη συμβατική επίβλεψη, τη διατύπωση παρατηρήσεων και ενστάσεων, την παραλαβή των παραδοτέων, και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.
4. Ειδικότερα για την παραλαβή των παραδοτέων του Αναδόχου, εξετάζεται το έγκαιρο ή μη της υποβολής καθώς και η συμμόρφωση του περιεχομένου του παραδοτέου, σύμφωνα με τα προβλεπόμενα στο άρθρο 2 της παρούσας Σύμβασης.
5. Κάθε παραδοτέο θεωρείται ότι έχει παραληφθεί οριστικά και ανεπιφύλακτα εφόσον εντός δύο (2) εβδομάδων (για το παραδοτέο στην παράγραφο 3.1.2.1 του Μέρους Α) και εντός τεσσάρων (4) εβδομάδων (για τα παραδοτέα στις παραγράφους 3.1.2.2., 3.1.2.3 και 3.1.2.5 του Μέρους Α) από την παράδοσή του στην Αναθέτουσα Αρχή, δεν υποβληθούν εγγράφως στον Ανάδοχο υποδείξεις που αναφέρονται στις προδιαγραφές και τους όρους της παρούσας Σύμβασης.
6. ~~Σε περίπτωση που εντός της πιο πάνω προθεσμίας υποβληθούν έγγραφες παρατηρήσεις ο Ανάδοχος οφείλει να τις λάβει υπόψη και να προβεί στις απαραίτητες προσαρμογές του παραδοτέου εντός~~ **~~<αριθμός ημερών ολογράφως και αριθμητικά – προτείνεται εντός 15 ημερών>~~** ~~ημερών από την υποβολή των σχετικών παρατηρήσεων, και στη συνέχεια να υποβάλει εκ νέου το παραδοτέο στην Αναθέτουσα Αρχή. Στο στάδιο αυτό, οι έγγραφες~~ ~~παρατηρήσεις αφορούν μόνο την προσαρμογή του παραδοτέου στις αρχικές έγγραφες υποδείξεις, και γίνονται εντός~~ **~~<αριθμός ημερών ολογράφως και αριθμητικά – προτείνεται εντός 15 ημερών>~~** ~~ημερών από την υποβολή του παραδοτέου. Αν η προθεσμία αυτή παρέλθει άπρακτη, τότε το παραδοτέο θεωρείται οριστικά παραληφθέν.~~
7. Με την οριστική παραλαβή κάθε παραδοτέου θεωρείται ότι η σχετική υποχρέωση του Αναδόχου εκπληρώνεται. Το έργο του Αναδόχου ολοκληρώνεται με την παράδοση της τελικής μελέτης βιωσιμότητας και θετικής αξιολόγησης από τη ΓΔ Ανάπτυξης.
8. Τουλάχιστον **10 ημέρες** **<αριθμός ημερών ολογράφως και αριθμητικά – προτείνεται 10 ημέρες>** πριν από την λήξη της προθεσμίας υποβολής κάθε παραδοτέου, είναι δυνατόν ο Ανάδοχος να ζητήσει εγγράφως εύλογη παράταση της προθεσμίας υποβολής του. Η αίτηση απευθύνεται προς την Αναθέτουσα Αρχή, η οποία πρέπει να αποφασίσει σχετικά, πριν όμως από τη λήξη της προθεσμίας υποβολής που αναφέρεται στη σύμβαση, για το αντίστοιχο παραδοτέο.
9. Οι προθεσμίες υποβολής των Παραδοτέων μπορούν να παραταθούν από την Αναθέτουσα Αρχή σύμφωνα με τις ισχύουσες διαδικασίες.

|  |
| --- |
| **ΣΗΜΕΙΩΣΗ**  Για τον καθορισμό των προθεσμιών στις παραγράφου 3&4, θα πρέπει να λαμβάνεται υπόψη η διάρκεια εκτέλεσης του αντικειμένου της συμβάσης. |

# ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ

1. Σε περίπτωση καθυστέρησης εκτέλεσης των εργασιών ή υποβολής Παραδοτέου του Αντικειμένου της Σύμβασης με υπαιτιότητα του Αναδόχου, επιβάλλεται Ρήτρα Καθυστέρησης Παράδοσης.
2. Η ρήτρα, για κάθε ημέρα καθυστέρησης παράδοσης, ανέρχεται σε ποσοστό **<ποσοστό επί τοις εκατό ολογράφως (ποσοστό επί τοις εκατό αριθμητικά)>** της ημερήσιας Συμβατικής Αξίας των εργασιών ή του Παραδοτέου.
3. Τυχόν ρήτρες που έχουν επιβληθεί από την Αναθέτουσα Αρχή σύμφωνα με τα προηγούμενα εδάφια, θα παρακρατούνται από την επόμενη πληρωμή του Αναδόχου ή, σε περίπτωση ανεπάρκειας αυτής, θα εισπράττονται με ισόποση κατάπτωση της εγγύησης πιστής εκτέλεσης ή/και της εγγύησης προκαταβολής.
4. Σε περίπτωση καθυστέρησης παράδοσης για την οποία θα έχουν υποβληθεί συνολικά ρήτρες καθυστέρησης που ανέρχονται σε ποσοστό **<ποσοστό επί τοις εκατό ολογράφως (ποσοστό επί τοις εκατό αριθμητικά)>** της Συμβατικής Αξίας, η Αναθέτουσα Αρχή δύναται να κηρύξει τον Ανάδοχο έκπτωτο και να τερματίσει τη Σύμβαση, εφαρμοζομένων των ειδικά αναφερόμενων στο Άρθρο 14.

|  |
| --- |
| **ΣΗΜΕΙΩΣΗ – ΕΝΑΛΛΑΚΤΙΚΗ ΔΙΑΤΥΠΩΣΗ**  Η Αναθέτουσα Αρχή πρέπει να ορίζει τα ποσοστά των εδαφίων (2) και (4) κατά περίπτωση και αναλόγως της αξίας, του βαθμού σπουδαιότητας και του επείγοντος της παροχής των υπηρεσιών. Συνιστάται το ποσοστό του εδαφίου (2) να ανέρχεται στο 10% περίπου της ημερήσιας συμβατικής αξίας και αυτό του εδαφίου (4) να κυμαίνεται μεταξύ 5% και 10%.  Η Αναθέτουσα Αρχή ανάλογα με τη φύση των παραδοτέων της Σύμβασης μπορεί να επιλέξει να συνυπολογίζει στη ρήτρα του εδαφίου (2) και την αδυναμία χρήσης άλλων παραδοτέων που έχουν παραδοθεί προγενέστερα. Στην περίπτωση αυτή θα πρέπει να προστεθεί στο άρθρο 12, μετά το εδάφιο 2, νέο εδάφιο ως εξής:   1. Για τον υπολογισμό της ρήτρας, η Αναθέτουσα Αρχή θα συνυπολογίζει την ενδεχόμενη, εξαιτίας της καθυστέρησης, αδυναμία χρήσης άλλων Παραδοτέων, που έχουν παραδοθεί προγενέστερα. |

# ΑΡΘΡΟ 13: ΕΓΓΥΗΣΕΙΣ

|  |
| --- |
| **ΣΗΜΕΙΩΣΗ**  Σε περίπτωση που **δεν** έχει ζητηθεί η προσκόμιση εγγύησης πιστής εκτέλεσης να δηλωθεί στον τίτλο του άρθρου 13 ότι ΔΕΝ ΕΦΑΡΜΟΖΕΤΑΙ.  Σε περίπτωση που έχει ζητηθεί η προσκόμιση εγγύησης πιστής εκτέλεσης να προστεθούν τα πιο κάτω:   1. Ως εγγύηση για την πιστή εκτέλεση των όρων της Σύμβασης, ο Ανάδοχος προσκόμισε κατά την υπογραφή της παρούσας σύμβασης, την υπ. αριθ. **<αριθμός εγγυητικής επιστολής>** εγγυητική επιστολή της **<επωνυμία Τράπεζας>** Τράπεζας, ποσού **<ποσό ολογράφως και ποσό αριθμητικώς Ευρώ >**. 2. Η εγγύηση πιστής εκτέλεσης θα πρέπει να παραμένει σε ισχύ για ακόμα ένα μήνα μετά την ολοκλήρωση του αντικειμένου της σύμβασης, οπόταν και θα επιστραφεί από την Αναθέτουσα Αρχή στον Ανάδοχο. 3. Η εγγύηση που προβλέπεται στο παρόν άρθρο καλύπτει την πιστή εφαρμογή από τον Ανάδοχο όλων των όρων της Σύμβασης. 4. Η Εγγύηση εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Κύπρο, ‘η σε άλλες χώρες της Ευρωπαϊκής Ένωσης (ΕΕ) ή του Ευρωπαικού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί δημοσίων Συμβάσεων (GPA) ή σε άλλες χώρες που έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία και έχουν, σύμφωνα με τη νομοθεσία των χωρών αυτών, δικαίωμα έκδοσης τέτοιων εγγυήσεων. |

# ΑΡΘΡΟ 14: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ

1. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
2. Αν οι συνθήκες που αναφέρονται στη παράγραφο 1 συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη σύμβαση, δίδοντας γραπτή προειδοποίηση 30 ημέρων.
3. Με τη λήψη γραπτής προειδοποίησης, ο Ανάδοχος θα πάρει άμεσα μέτρα για τερματισμό της Σύμβασης, για σκοπούς μείωσης των συνεπαγόμενων δαπανών στο ελάχιστο.
4. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Σύμβασης και για υπηρεσίες που συντρέχουν για τον ομαλό τερματισμό της Σύμβασης.
5. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον Ανάδοχο ποσά ή να διευθετηθούν μέσω της εγγύησης πιστής εκτέλεσης.
6. Σε περίπτωση που η διαπιστωθείσα ζημιά που υπέστη το Δημόσιο υπερβαίνει το ποσό της εγγύησης πιστής εκτέλεσης ο Ανάδοχος καλείται να καλύψει μέσα σε τακτή προθεσμία τη ζημιά που υπέστη το Δημόσιο.
7. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

# ΑΡΘΡΟ 15: ΕΦΑΡΜΟΣΤΕΟ ΔΙΚΑΙΟ

1. Η παρούσα Σύμβαση διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

# ΑΡΘΡΟ 16: ΤΡΟΠΟΠΟΙΗΣΕΙΣ

1. Τροποποίηση ή αλλαγή της παρούσας σύμβασης μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα, όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο, και υπογραφείσα την **<ημέρα>**, **<XX/XX/20XX>**.

«χαρτόσημα»

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή: ............................................  Τίτλος: ...................................................  Όνομα: .................................................. | Μάρτυρες:  1. Υπογραφή: .............................................  Όνομα: ..................................................  2. Υπογραφή: .............................................  Όνομα: ................................................. |

**Εκ μέρους και για λογαριασμό του Αναδόχου:**

|  |  |
| --- | --- |
| Υπογραφή: .............................................  Τίτλος: ..................................................  Όνομα: .................................................. | Μάρτυρες:  1. Υπογραφή: .............................................  Όνομα: ..................................................  2. Υπογραφή: .............................................  Όνομα: ................................................. |

**ΠΕΡΙΕΧΟΜΕΝΑ ΕΝΤΥΠΩΝ**

|  |  |
| --- | --- |
| **ΕΝΤΥΠΟ 1:** | **ΒΙΟΓΡΑΦΙΚΟ ΣΗΜΕΙΩΜΑ** |
| **ΕΝΤΥΠΟ 2:** | **ΟΙΚΟΝΟΜΙΚΗ ΠΡΟΣΦΟΡΑ** |
| **ΕΝΤΥΠΟ 3:** | **ΕΓΓΥΗΤΙΚΗ ΕΠΙΣΤΟΛΗ ΠΙΣΤΗΣ ΕΚΤΕΛΕΣΗΣ** |
| **ΕΝΤΥΠΟ 4:** | **ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ** |

**ΕΝΤΥΠΟ 1**

**ΒΙΟΓΡΑΦΙΚΟ ΣΗΜΕΙΩΜΑ**

|  |  |
| --- | --- |
| **Προτεινόμενη Θέση στην Ομάδα Έργου:** |  |
|  |  |
| 1. **Επίθετο:** |  |
| 1. **Όνομα:** |  |
| 1. **Ημερομηνία γέννησης:** |  |
| 1. **Υπηκοότητα:** |  |

1. **Εκπαίδευση:**

|  |  |  |  |
| --- | --- | --- | --- |
| **Όνομα Σχολής / Πανεπιστημίου** | **Περίοδος Φοίτησης** | | **Πτυχίο / Δίπλωμα που αποκτήθηκε** |
| **Από** | **Μέχρι** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Γλώσσες:** Αναφέρετε ικανότητα σε κλίμακα από 1 έως 5 (1 – άριστα, 5 – ελάχιστα)

|  |  |  |  |
| --- | --- | --- | --- |
| **Γλώσσα** | Ανάγνωση | Γραφή | Ομιλία |
|  |  |  |  |
|  |  |  |  |
|  |  |  |  |

1. **Μέλος επαγγελματικών οργανισμών :**
2. **Άλλες ικανότητες:** (π.χ. γνώση Η/Υ κλπ.)
3. **Παρούσα θέση στον οργανισμό:** (Αναγράφεται η σημερινή απασχόληση - θέση σε Επιχείρηση, Οργανισμό Δημοσίου ή Ιδιωτικού τομέα, ελεύθερος επαγγελματίας κλπ.)
4. **Κύρια προσόντα:** (Αναγράφονται τα κύρια προσόντα και ικανότητες του ατόμου που προκύπτουν από την μέχρι σήμερα επαγγελματική και άλλη εμπειρία του)
5. **Επαγγελματική εμπειρία:**

|  |  |  |  |  |
| --- | --- | --- | --- | --- |
| **Επιχείρηση / Οργανισμός** | **Περίοδος** | | **Θέση** | **Περιγραφή Καθηκόντων \*** |
| **Από** | **Μέχρι** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\* Να δοθεί αναλυτική περιγραφή των καθηκόντων κατά τρόπο που να φαίνεται η συνάφεια με τις ζητούμενες υπηρεσίες, ο βαθμός εμπλοκής και ευθύνης.

1. **Κατάλογος έργων συναφών με το αντικείμενο του διαγωνισμού**

| **Τίτλος έργου** | **Ημερομηνίες εκπόνησης**  **(έναρξη – ολοκλήρωση)** | **Αξία έργου** | **Αποδέκτης/**  **Φορέας Ανάθεσης** | **Συνοπτική περιγραφή έργου** | **Αρμοδιότητες - καθήκοντα** |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. **Άλλα σχετικά στοιχεία / πληροφορίες:**

**Σημείωση:** Η Αναθέτουσα Αρχή διατηρεί το δικαίωμα σε οποιοδήποτε στάδιο της διαδικασίας να ελέγξει την ορθότητα των στοιχείων του Βιογραφικού Σημειώματος. Προς το σκοπό αυτό, ο Προσφέρων οφείλει, εάν του ζητηθεί, να υποβάλει τα κατά περίπτωση απαιτούμενα στοιχεία τεκμηρίωσης.

**ΕΝΤΥΠΟ 2**

**ΟΙΚΟΝΟΜΙΚΗ ΠΡΟΣΦΟΡΑ**

Προς

**<επωνυμία Αναθέτουσας Αρχής>**

Θέμα: **<τίτλος Διαγωνισμού>**

|  |  |
| --- | --- |
| Αρ. Διαγωνισμού: | ...................................................................... |

1. Αφού μελέτησα/με τους όρους των Εγγράφων Διαγωνισμού και αφού έχουμε αποκτήσει πλήρη αντίληψη του αντικειμένου της σύμβασης, εμείς οι υποφαινόμενοι, αναλαμβάνουμε να αρχίσουμε, εκτελέσουμε και συμπληρώσουμε το Αντικείμενο της Σύμβασης, σύμφωνα με τα Έγγραφα Διαγωνισμού για το συνολικό ποσό των € .................................. (ολογράφως ....................................................................................... Ευρώ και ............................................ σέντ), συν Φ.Π.Α.
2. Αν η προσφορά μας γίνει αποδεκτή, αναλαμβάνουμε να καταθέσουμε Εγγυητική Επιστολή Πιστής Εκτέλεσης (εάν απαιτείται), για ποσό και στη μορφή που καθορίζονται στα Έγγραφα Διαγωνισμού, και να αρχίσουμε την εκτέλεση του Αντικειμένου της Σύμβασης με την υπογραφή της Συμφωνίας.
3. Συμφωνούμε πως η Προσφορά μας αυτή θα ισχύει και θα μας δεσμεύει για περίοδο ίση με αυτή που ορίζεται στο Άρθρο 5 του Μέρους Α των Εγγράφων Διαγωνισμού.
4. Μέχρι να ετοιμαστεί και υπογραφεί επίσημη Συμφωνία, η προσφορά μας αυτή μαζί με τη γραπτή αποδοχή σας θα αποτελούν δεσμευτικό Συμβόλαιο μεταξύ μας.
5. Το συνολικό ποσό της προσφοράς αναλύεται στον Πίνακα Ανάλυσης Οικονομικής Προσφοράς που επισυνάπτεται.

|  |  |
| --- | --- |
|  | **Τιμή**  **(σε Ευρώ)** |
| **Φάση 1** |  |
| **Φάση 2**  **Δικαίωμα Προαίρεσης** |  |
| Συνολική Οικονομική Προσφορά |  |

|  |  |
| --- | --- |
| Υπογραφή Προσφέροντος ή Εκπροσώπου του | ...................................................................... |
| Όνομα υπογράφοντος | ...................................................................... |
| Αρ. Δελτίου Ταυτότητας/Διαβατηρίου υπογράφοντος | ...................................................................... |
| Ιδιότητα υπογράφοντος | ...................................................................... |
| Ημερομηνία | ...................................................................... |

|  |  |
| --- | --- |
| Στοιχεία Προσφέροντος1 |  |
| Όνομα Προσφέροντος | ........................................................................... |

Μάρτυρας (Όνομα, Υπογραφή και Διεύθυνση)

..........................................................................................................................................................................................................................................................................................................................................

Σημείωση 1: Σε περίπτωση κοινοπραξίας φυσικών και/ή νομικών προσώπων να αναφερθούν τα στοιχεία για την κοινοπραξία και τα στοιχεία κάθε μέλους της κοινοπραξίας.

Σημείωση 2: Όλα τα κενά να συμπληρωθούν από τον Προσφέροντα ή τον Εκπρόσωπό του.

**ΕΝΤΥΠΟ 3**

**ΕΓΓΥΗΤΙΚΗ ΕΠΙΣΤΟΛΗ ΠΙΣΤΗΣ ΕΚΤΕΛΕΣΗΣ**

**Ημερομηνία λήξης ...................................**

Προς

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(από εδώ και στο εξής καλούμενου «η Αναθέτουσα Αρχή»)

Αξιότιμε Κύριε,

**Εγγυητική Επιστολή Αριθμός-------------------**

**Συμβόλαιο Αρ.------------------------**

Επειδή έχουμε πληροφορηθεί ότι έχετε συμβληθεί με τους κυρίους ----------------------------------------------------------------------------------- (από εδώ και στο εξής καλούμενων «ο Ανάδοχος») για την κατασκευή/εκτέλεση/παροχή του/της -------------------------------------------------------------------------------------------------------------------------------------- (από εδώ και στο εξής του συμβολαίου αυτού καλούμενου «το Συμβόλαιο») με Ποσό Συμβολαίου € ----------------------------------, (ολογράφως --------------------------------------------------------------------------------------- Ευρώ και -----------------------------------------σεντ) και επειδή οι Όροι του Συμβολαίου προνοούν την παροχή εγγύησης για την πιστή εκτέλεση του Συμβολαίου αυτού για ποσό ίσο με ποσοστό ------------------ εφαρμοζόμενου επί του Ποσού Συμβολαίου, εμείς, το πιο κάτω υπογράφον χρηματοπιστωτικό ίδρυμα, κατόπιν αιτήματος του Αναδόχου, παραιτούμενοι από κάθε δικαίωμα ένστασης και επιφύλαξης για το πιο πάνω Συμβόλαιο ή οποιαδήποτε τροποποίηση αυτού, με το παρόν έγγραφο, αμετάκλητα και ανεξάρτητα από οποιαδήποτε ένσταση από μέρους του Αναδόχου και χωρίς αναφορά σ’ αυτόν, εγγυούμεθα να σας πληρώσουμε χωρίς καθυστέρηση (και το αργότερο εντός 3 εργάσιμων ημερών) στην πρώτη γραπτή απαίτησή σας, οποιοδήποτε ποσό θα απαιτηθεί από εσάς μέχρι ποσού € ----------------------------------- (ολογράφως) ------------------------------------------------------------------------------------------------------------------------------------------------- Ευρώ και ----------------------------------------------- (σεντ), έναντι γραπτής σας δήλωσης ότι ο Ανάδοχος έχει αρνηθεί ή παραλείψει να εκπληρώσει ή δεν έχει εκπληρώσει και/ή έχει παραβιάσει οποιοδήποτε όρο του Συμβολαίου. Σε περίπτωση υποβολής τμηματικών απαιτήσεων το ποσό της εγγύησης θα μειώνεται ανάλογα με τα ποσά που θα πληρώνονται.

2. Νοείται ότι οποιαδήποτε αλλαγή, τροποποίηση, προσθήκη ή διόρθωση η οποία δυνατό να γίνει στο Συμβόλαιο, ή οποιοσδήποτε διακανονισμός σχετικά με αυτό, δεν θα μας απαλλάξει από την ευθύνη μας που απορρέει από την παρούσα Εγγυητική Επιστολή και δια του παρόντος παραιτούμεθα απόλυτα από το δικαίωμα μας να συγκατατεθούμε ή να λάβουμε ειδοποίηση ή γνώση για οποιαδήποτε τέτοια αλλαγή, τροποποίηση, προσθήκη, διόρθωση, ή διακανονισμό.

3. Η Εγγύηση αυτή θα έχει ισχύ μέχρι και συμπεριλαμβανομένης της ημερομηνίας λήξης που αναγράφεται ανωτέρω και μέχρι την ημερομηνία αυτή (ή, εάν η ημερομηνία αυτή είναι τραπεζική αργία, μέχρι και συμπεριλαμβανομένης της αμέσως προηγούμενης ημέρας που δεν είναι τραπεζική αργία) θα πρέπει να έχουμε λάβει οποιαδήποτε απαίτησή σας. Μετά την παρέλευση της ως άνω ημερομηνίας λήξης, και νοουμένου ότι μέχρι τότε δεν θα έχει ληφθεί από εμάς οποιαδήποτε γραπτή απαίτησή σας, η Εγγυητική Επιστολή θα θεωρείται άκυρη είτε έχει επιστραφεί σε εμάς είτε όχι.

4. Η Εγγυητική Επιστολή θα διέπεται από και θα ερμηνεύεται με βάση και σύμφωνα με τους νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Διατελούμε,

[Χρηματοπιστωτικό Ίδρυμα]

(υπογραφή και σφραγίδα)

|  |  |  |  |  |
| --- | --- | --- | --- | --- |
| **<** | Επικολλήστε εδώ Χαρτόσημα | **>** |  |  |
|  |  |  |  | Ημερομηνία: …………………………………. |

**ΕΝΤΥΠΟ 4**

**ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ**

Προς

**<επωνυμία Αναθέτουσας Αρχής>**

Αξιότιμοι Κύριοι,

**Εγγυητική Επιστολή Αριθμός ................**

1. Κατά παράκληση των αιτητών............................................................................ .......................................................................................................................................κρατούμε στη διάθεση σας το πιο κάτω ποσό ως εγγύηση για την από μέρους σας προκαταβολή ποσού Ευρώ .............................................................................. (ολογράφως ................................. ............................................................... Ευρώ και .....................................................σεντ ) προς τους αιτητές σύμφωνα με τους Όρους της μεταξύ σας Συμφωνίας ημερομηνίας ................................. για την **<τίτλος σύμβασης>**, το οποίο αναλαμβάνουμε να σας πληρώσουμε χωρίς αναφορά στους αιτητές και ανεξάρτητα από οποιανδήποτε ένσταση από μέρους τους, αμέσως μετά τη λήψη της γραπτής απαιτήσεως σας στην οποία πρέπει να αναφέρεται ότι οι αιτητές δεν έχουν εκπληρώσει τις υποχρεώσεις τους δυνάμει της πιο πάνω Συμφωνίας και ότι ζητάτε πληρωμή σύμφωνα με την εγγύηση αυτή.
2. Αποτελεί ουσιώδη όρο της παρούσης εγγυητικής ότι η υποχρέωση του Χρηματοπιστωτικού Ιδρύματος θα μειώνεται κατά ... τοις εκατό (%) του ποσού πληρωμής για εκτελεσθείσα εργασία (αντίγραφο του σχετικού διατακτικού πληρωμής το οποίο θα εκδίδεται από την................................................................................. **<επωνυμία Αναθέτουσας Αρχής>** θα αποστέλλεται σε μας) η δε εγγύηση μας θα συνεχίσει να ισχύει με το μειωμένο από καιρού εις καιρό ποσό μέχρι τελείας εξόφλησης της κατά την ................ , μετά την οποία ημερομηνία οποιαδήποτε υποχρέωση μας δυνάμει της εγγυήσεως αυτής τερματίζεται η δε εγγύηση μας θα θεωρείται άκυρη και χωρίς οποιαδήποτε αξία.
3. Η εγγύηση μας αυτή θα τεθεί σε ισχύ μετά τη λήψη από το Χρηματοπιστωτικό Ίδρυμα για λογαριασμό του/των αιτητή/τών του πιο πάνω ποσού της προκαταβολής.
4. Εννοείται πάντοτε ότι η συνολική υποχρέωση του Χρηματοπιστωτικού Ιδρύματος σύμφωνα με την εγγύηση αυτή περιορίζεται στο πιο πάνω ποσό.
5. Η εγγύηση μας αυτή ισχύει μέχρι της πιο πάνω ημερομηνίας λήξεως.
6. Οποιαδήποτε απαίτηση σύμφωνα με την εγγύηση αυτή πρέπει να υποβληθεί σε μας γραπτώς και έγκαιρα ώστε να βρίσκεται στα χέρια του Χρηματοπιστωτικού Ιδρύματος μέχρι την πιο πάνω ημερομηνία. Μετά την ημερομηνία αυτή οποιαδήποτε υποχρέωση μας τερματίζεται και η εγγύηση μας θα θεωρείται άκυρη και χωρίς ισχύ είτε η παρούσα μας επιστραφεί για ακύρωση είτε όχι.

7. Η Εγγυητική Επιστολή θα διέπεται από και θα ερμηνεύεται με βάση και σύμφωνα με τους νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Διατελούμε,

[Χρηματοπιστωτικό Ίδρυμα]

[ Επικολλήστε εδώ ]

[ Χαρτόσημα ] Ημερομηνία: ..............................................

1. https://www.mof.gov.cy/mof/dggrowth/dggrowth.nsf [↑](#footnote-ref-1)